Toruol Sindrom Down

Sindrom Down, toi ko' oilaan nogi sabaagi trisomi-21 nopo nga iso koborulangan do genetik id nakaharo sabab no do kohinaan toi ko' kinohoroo' oinsanan toi ko' soboogian do salinan kotolu kromosom 21. Toruol nopo diti nga kosoruan pioniton kumaa kinoloidon kosunion do fizikal toi ko' koinano, koluhoyon agaan do id intelektual, om kouyuuyuon do turos. Kosoruan IQ nopo tulun id kiwaa toruol Sindrom Down nopo nga soginumu 50 id hinonggo kopiirad kumaa pomusarahan songulun tangaanak kiumul walu toi ko' siam toun nga mogisuusuai montok tikid susumakit Sindrom Down diti.

 Panakatanda om simptom 
Tulun di haro Sindrom Down nopo nga koinsoruan haro pijala' kotinano om intelektual. Sabaagi songulun tulun di nosukod kabaalan mental diolo nopo nga koinsoruan do miagal don tangaanak kiumul 8 toi ko' 9 toun. Ontok timpu di nogi, topurimanan ginua ginawo om sosial diolo nopo nga id bobos akawas. Pungsi do imun oluhoi om koinsoruan korikot. Akawas nogi risiko diolo oontok do kobolingkangan kolidasan miagal ko pijala' tunduundu' kogenital, epilepsi, leukemia om nogi toruol tiroid. 
Kouyuuyuo'PiatusKouyyuuyuo'PiatusPijala' mental99%Normal o nipon nga nipon abnormal nga milo nogi aantakan60%Kosunion osungkok90%Mato poinsuyad id sawat60%Hernia umbilikal90%Oniba longon60%Topod kulit id dolikud do liou80%Oniba liou60%Osiriba kalanatan do otot 80%Apnea modop obstruktif60%Okikip kahad do kabang76%Tompok tunturu ko limo poingkilong57%Tulu apatau75%Oorok Brushfield id iris do mato56%Ligamen ii fleksibel75%Iso rulud poimpatau id palad53%Dila ii agayo maya relatif75%Dila di pointondila47%Tolingo soliwan ii amu normal70%Toruol tunduundu' kongenital40%Todung di opipi68%Strabismus (mato obilau)≈35%Atalang pisoduon do gondolohing om tunturu koduo 68%Testis amu poinsoriba20%

 Kotinanon 
Tulun miampai Sindrom Down milo do kaanu piipiro kouyuuyuo' fizikal diti: roo di okoro, linopi epikanthik, kalanatan otot di osiriba, sunsuyon todung di alampai om dila di potondila, Dila di potondila nopo nga sabab do kalanatan otott di osiriba om koluhoyon otot turos, om koinsoruan milo insanangan maya piguyatan myofungsional.Hickey F, Hickey E, Summar KL (2012). "Medical update for children with Down syndrome for the pediatrician and family practitioner". Advances in Pediatrics. 59 (1). Elsevier BV: 137–157. doi:10.1016/j.yapd.2012.04.006. PMID 22789577. Piipiro kouyuuyo luyungan di poimbida milo nogi kopogowit do apnea todop obstruktif, ii koontok kiikiro satanga mantad tulun di haro Sindrom Down.Epstein CJ (2007). The consequences of chromosome imbalance: principles, mechanisms, and models. Cambridge: Cambridge University Press. pp. 255–256. ISBN 978-0-521-03809-6. Archived from the original on 2017-01-23.Domino FJ, ed. (2007). The 5-minute clinical consult 2007 (2007 ed.). Philadelphia: Lippincott Williams & Wilkins. p. 392. ISBN 978-0-7817-6334-9. Archived from the original on 2017-01-23. Kouyuuyuo' suai nopo nga kohimpit do kalanatan langaban di nokolobi, liwang di agayo mantad tunturu gakod gondolohing om tunturu gakod koduo, iso rulud linopi id palad om tunturu di oniba.

Amu kopiirad langaban atlantoaksial koontok id kiikiro 1–2%. Amu kopiiradan diti kaanu manahak do myelopati mantad do kopisakan id saraf tunjang serviks ii koontok id umul tohuri no. Kaantakan diti insaru popokito do topurimanan miagal ko koluhoyon di wagu koimbulai, kobolingkangan koordinasi, atagak katamangan kumaa sosobuan toi ko' tinai om kakasahon mamanau. Imbasan kisiri amu kaanu do mangaga' kopisakan saraf serviks maya otopot nga milo intaan kosimbanan maya pongintangan neurologi. Kaantakan diti koinsoruan milo insanangan maya yayakan tulang dolikud. 

Koingkawason do kinawas nga alaid, kopogowit do tulun nosukod ii haro kinawas di osiriba — miampai purata kinawas montok kusai 154 sentimeter (5 kaki 1 inci) om montok tondu 142 sentimeter (4 kaki 8 inci). Tulun miampai Sindrom Down nopo nga haro risiko di akawas montok obesiti soira oruhangan umul, bagas mantad faktor miagal ko hipotiroidisme, kobolingkangan koubatan suai om kowoyowoyoon koposion. Pinaharo carta koingkawason poimbida montok tangaanak miampai Sindrom Down.
 Neurologikal 
Sindrom diti nopo nga nakapanahak do kiikiro iso per tolu kiis pijala' intelek. Kogumuan kinogimpoton koingkawason alaid do koontok miampai kabaalan do monungkamang koontok masaan do 8-22 tulan misuai ko 6-12 tulun om kabaalan do mamanau miampai aiso poguhupan nopo nga koontok id sorili do 1-4 toun misuai ko 9-18 tulan. 50% tangaanak tumimpuun do mamanau kahapas do 24 tulan.

Kogumuan tulun miampai Sindrom Down nopo nga haro pijala' intelek di tagaan (IQ:50 - 69) toi ko' osuhatan (IQ: 35-50), om satanga nopo nga haro kobolingkangan di otongob (IQ:20-35). Tulun di haro Sindrom Down kawo mozek koinsoruan haro IQ 10-30 miampai maraka lobi akawas mantad purata. Tumanud do umul, gaang koingkawason diolo miampai tambalut tandad lobi lumaab.

Koinsoruan, tulun di haro Sindrom Down nopo nga haro kabaalan mamarati boros di lobi akawas mantad kabaalan mimboros. Koboros-boros koinsoruan koimbulai id sorili do 15 tulan maya purata. 10-45% tulun miampai Sindrom Down haro batil toi ko' kabarasan di osiau om amu oulud, ahal diti kopogowit do kobolingkangan montok mamarati. Kahapas do korikot umul 30 toun, haro ii atagakan do kabaalan mimboros.

Koinsoruan do abaal yolo id kabaalan miromut.Hickey F, Hickey E, Summar KL (2012). "Medical update for children with Down syndrome for the pediatrician and family practitioner". Advances in Pediatrics. 59 (1). Elsevier BV: 137–157. doi:10.1016/j.yapd.2012.04.006. PMID 22789577. Kobolingkangan kowoyowoyoon nopo nga mau kopio apangkal ko sindrom suai ii kohimpit kadau do pijala' intelek.,Reilly C (October 2012). "Behavioural phenotypes and special educational needs: is aetiology important in the classroom?". Journal of Intellectual Disability Research. 56 (10): 929–946. doi:10.1111/j.1365-2788.2012.01542.x. PMID 22471356. Tangaanak di haro Sindrom Down nopo nga koimbulai o toruol mental kiikiro 30% miampai autisme id 5-10%. Tulun miampai Sindrom Down nopo nga kopuriman do mogikaakawo ginua ginawo. Mulong pia do kogumuan tulun miampai Sindrom Down nopo nga otood, Simptom miagal ko depresi om anxiety nga koimbulai masaan do osukod.

Tangaanak om nosukod miampai Sindrom Down nopo nga akawas o risiko oontok do sawan epileptik, i minogowit 5-10% do tangaanak om soginumu 50% montok nosukod.Malt EA, Dahl RC, Haugsand TM, Ulvestad IH, Emilsen NM, Hansen B, et al. (February 2013). "Health and disease in adults with Down syndrome". Tidsskrift for den Norske Laegeforening. 133 (3): 290–294. doi:10.4045/tidsskr.12.0390. PMID 23381164. Ahal diti kohimpit do kongkawason risiko kawo sawan ii roitan do infantile spasms.Hickey F, Hickey E, Summar KL (2012). "Medical update for children with Down syndrome for the pediatrician and family practitioner". Advances in Pediatrics. 59 (1). Elsevier BV: 137–157. doi:10.1016/j.yapd.2012.04.006. PMID 22789577. Ogumu (15%) ii napasi 40 toun toi ko' lobi oontok do toruol Alzheimer. Hinombo ii nokorikot do umul 60 toun, 50-70% haro toruol dii. 

Kakasahon regresi Sindrom Down nopo nga iso kaantakan hinombo koontok o koruntuman takawas miampai simptom neuropsikiatri miagal katatonia, ii aagaga mantad toruol autoimun. Koinsoruan koimbulai id tinimungan sukod wagu om nosukadan omulok.

 Topurimanan 
Kobolingkangan mokinongou om pongintangan aantakan id lobi ko satanga mantad tulun miampai Sindrom Down.Hickey F, Hickey E, Summar KL (2012). "Medical update for children with Down syndrome for the pediatrician and family practitioner". Advances in Pediatrics. 59 (1). Elsevier BV: 137–157. doi:10.1016/j.yapd.2012.04.006. PMID 22789577.